Diari Oficial de la Generalitat Valenciana


Sumari del DOGV 7415, del 02-12-2014 (2014/11562)

CORRECCIÓ d'errades del Decret 200/2014, de 28 de novembre, del Consell, pel qual s'autoritza la implantació d'ensenyaments universitaris oficials de màster en la Universitat Politècnica de València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7415

Data del DOGV
:   02-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11144


Data del document
:   28-11-2014

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

CORRECCIÓ d'errades del Decret 200/2014, de 28 de novembre, del Consell, pel qual s'autoritza la implantació d'ensenyaments universitaris oficials de màster en la Universitat Politècnica de València. [2014/11412]  
S'ha observat un error en el contingut de la publicació del decret esmentat (DOCV 7414, d'01.12.2014), per la qual cosa es publica íntegrament tot seguit.  
  
«DECRET 200/2014, de 28 de novembre, del Consell, pel qual s'autoritza la implantació d'ensenyaments universitaris oficials de màster en la Universitat Politècnica de València.  
  
La Universitat Politècnica de València ha sol·licitat autorització per a impartir els ensenyaments universitaris oficials conduents als títols de màster que s'especifiquen en l'annex del present decret.  
La Llei Orgànica 6/2001, de 21 de desembre, d'Universitats, estructura en l'article 37 els ensenyaments universitaris oficials en tres cicles (grau, màster i doctorat), i en l'article 35 disposa que per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en la sessió de 2 de juliol de 2014.  
Mitjançant resolucions del Consell d'Universitats s'han verificat els plans d'estudis dels ensenyaments sol·licitats.  
L'Agència Valenciana d'Avaluació i Prospectiva ha emés els preceptius informes.  
Per tot això, segons els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport, i amb la deliberació prèvia del Consell, en la reunió del dia 28 de novembre de 2014,  
  
  
  
DECRETE  
  
Article 1. Autorització d'ensenyaments  
S'autoritza la Universitat Politècnica de València per a la implantació, en el curs 2014-2015, dels ensenyaments universitaris oficials de màster que s'especifiquen en l'annex del present decret.  
  
Article 2. Inscripció en el registre i efectes  
La present autorització es comunicarà al Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de quatre anys a comptar de la data de la seua verificació inicial o de la seua última acreditació, els títols universitaris oficials de màster hauran d'haver renovat l'acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 4. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
  
DISPOSICIONS ADDICIONALS  
  
Primera. Limitació del gasto  
La implantació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, s'haurà d'atendre amb els mitjans personals i materials de la Universitat Politècnica de Vàlencia.  
  
Segona. Facultats d'aplicació i execució  
Es faculta la persona titular de la Conselleria d'Educació, Cultura i Esport per a aplicar i executar este decret.  
  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 28 de novembre de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
  
Màsters de la Universitat Politècnica de València  
  
Curs 2014-2015  
  
1. Màster Universitari en Direcció d'Empreses (MBA).  
2. Màster Universitari en Enologia.  
3. Màster Universitari en Enginyeria Aeronàutica.  
4. Màster Universitari en Enginyeria Agronòmica.  
5. Màster Universitari en Enginyeria de Camins, Canals i Ports.  
  
6. Màster Universitari en Enginyeria Forestal.  
7. Màster Universitari en Enginyeria de Telecomunicació.  
8. Màster Universitari en Enginyeria Industrial.  
9. Màster Universitari en Enginyeria Informàtica.  
10. Màster Universitari en Enginyeria Química.  
11. Màster Universitari en Enginyeria Tèxtil.  
  
En el CENTRE ADSCRIT BERKLEE-VALENCIA:  
12. Màster Universitari en Innovació en Tecnologia Musical (Music Technology Innovation).  
  
INTERUNIVERSITARI:  
13. Màster Universitari en Cultura Científica i de la Innovació, per la Universitat d'Oviedo i la Universitat Politècnica de València».